Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Ville Virtanen
Virtanen valmistui 1980-luvulla Suomen Teatterikoulusta näyttelijäksi. Hän on näytellyt monissa 1980-luvun suosituissa televisiosarjoissa, kuten esimerkiksi "Hymyhuulten" Aki ja Turo -sketsisarjassa Turoa ja tohtori Saarista Kaisa Rastimon "Säädyllisessä murhenäytelmässä". Hänen muita tunnettuja roolejaan suosikkisarjoissa ovat olleet autonasentaja Arttu Laakso televisiosarjassa "Kotikatu" (1995–1998) ja 2000-luvulla rikoskomisario Veli Miettinen poliisisarjassa "Kylmäverisesti sinun". Virtanen näytteli vuonna 2015 ruotsalaisessa menestyssarjassa "Maan povessa" ("Jordskott"). Virtanen esittää pääosaa, rikostutkija Kari Sorjosta suuren suosion saavuttaneessa rikossarjassa "Sorjonen". Hänet palkittiin sarjasta vuoden 2016 parhaan miesnäyttelijän Kultainen Venla -palkinnolla.